Marianne Mikko edestas valimistel häältega 39:10 Hispaania delegatsiooni liiget. “Kolleegide usaldus ja toetus on mulle suur au, aga tähendab samas ka tõsist vastutuskoormat. Olukorras, kus pinged Venemaa liikmelisuse üle ENPAs on jõudnud keemistemperatuurini, jagub väljakutseid nii fraktsiooni sees kui väljas. Kuna meie fraktsioon on liikmeskonnalt eriilmeline, tuleb fraktsiooni juhtkonda kuuludes leida kompromisse nii, et ei kannataks Euroopa demokraatlikud alusväärtused,“ ütles Mikko.
#000002
“Marianne valimine sellele postile näitab, kuidas tänu pühendunud tööle rahvusvahelistes organisatsioonides saab väikeriik olla nähtav ja kuuldav,“ tunnustas Sotsiaaldemokraatliku Erakonna esimees Jevgeni Ossinovski Mikko tõusu fraktsiooni aseesimeheks.
#000003